Document ID: /roh_data/filtered/fineweb-2-filterrobots_roh.jsonl.gz/35851

Il sintoms da la nova varianta omicron da corona pudessan esser main gravants che quels da la varianta delta. Quai tenor in expert da l'Organisaziun mundiala da la sanadad WHO. L'analisa saja però anc a l'entschatta.
Nus interessa betg sche ins po s'infectar da nov cun la varianta omicron, mabain sche l'andament da la malsogna è pli grev u pli lev.
Il mument na dettia però nagina raschun da dubitar ch'ils vaccins existents possian evitar grevs andaments tar infecziuns cun la varianta omicron. Las datas actualas mussian plitost il cuntrari.
Varianta omicron
La varianta omicron dal coronavirus ha la scienza scuvrì la fin november 2021 en l'Africa dal sid. Dapi lura è quella varianta cumprovada en numerus pajais, tranter auter en Svizra. La nova varianta mussa 50 mutaziuns, cumpareglià cun il coronavirus origin.